
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 1023 


2 Ιουνίου 1999 


ΠΕ ΡΙΕΧΟΜΕ ΝΑ 

ΠΡΟΕΔΡΙΚΑ ΔΙΑΤΑΓΜΑΤΑ 

000.Έγκριση σύστασης του κοινωφελούς ιδρύματος 
με την επωνυμία "ΒΕΙΚΕΙΟ ΙΔΡΥΜΑ" και την κύρω¬ 
ση του οργανισμού αυτού. 1 

ΑΠΟΦΑΣΕΙΣ 

Ανάθεση, έγκριση και προκήρυξη διενέργειας συνε¬ 
χούς δειγματοληπτικής έρευνας σχετικής με την Α¬ 
πασχόληση στον κλάδο της Μεταποίησης και την Α¬ 
μοιβή και το Κόστος Εργασίας στη Βιομηχανία και 


τις Υπηρεσίες. 2 

Ανάθεση, έγκριση και προκήρυξη διενέργειας των ε¬ 
ρευνών των ξενοδοχειακών επιχειρήσεων και των 

εστιατορίων. 3 

Ανάθεση, έγκριση και προκήρυξη στατιστικών εργα¬ 
σιών και ερευνών στα πλαίσια του Προγράμματος 

Δράσης ΕϋΙΟΟΜ. 4 

Καθορισμός αμοιβής για πλήρη απασχόληση του Προ¬ 
έδρου του Διοικητικού Συμβουλίου ΟΑΣΠ. 5 


ΠΡΟΕΔΡΙΚΑ ΔΙΑΤΑΓΜΑΤΑ 

(ΐ) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 

Έγκριση σύστασης του κοινωφελούς ιδρύματος με την ε¬ 
πωνυμία "ΒΕΙΚΕΙΟ ΙΔΡΥΜΑ" και την κύρωση του οργα¬ 
νισμού αυτού. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

Ι.-Την αριθ.3606/23-6-1998 πράξη της συμβολαιογρά¬ 
φου Θεσσαλονίκης Μαρίας Γραμματοπούλου-Σιαμπίρη, 
όπως συμπληρώθηκε με την αριθ.3830/3-12-1998 πράξη 
της ίδιας συμβολαιογράφου, με την οποία ο Γεώργιος Βέ- 
ίκος του Μιχαήλ σύστησε κοινωφελές ίδρυμα με την επω¬ 
νυμία "ΒΕΙΚΕΙΟ ΙΔΡΥΜΑ" και με έδρα το Δήμο Θερμαϊκού- 
Δημοτικό Διαμέρισμα Ν.Επιβατών. 

2.-Τις διατάξεις των άρθρων :α) 95 και 98 του Α.Ν. 


2039/1939, β) 101 και 119 του Εισαγωγικού Νόμου του Α¬ 
στικού Κώδικα και γ) 108 και 110 του Αστικού Κώδικα. 

3. -Την από 14-12-1998 γνωμοδότηση του Συμβουλίου 
Εθνικών Κληροδοτημάτων. 

4. -Την αριθμ. 1107147/1239/0006Α/4-10-1996 κοινή α¬ 
πόφαση του Πρωθυπουργού και του Υπουργού Οικονομι¬ 
κών με την οποία ανατέθηκαν αρμοδιότητες Υπουργού 
Οικονομικών στους Υφυπουργούς Οικονομικών (ΦΕΚ 
922Β’). 

Με πρόταση των Υπουργών Εθνικής Παιδείας και Θρη¬ 
σκευμάτων, Υγείας-Πρόνοιας και του Υφυπουργού Οικο¬ 
νομικών, αποφασίζουμε: 

Άρθρο μόνο. 

1 .-Εγκρίνουμε τη σύσταση του κοινωφελούς ιδρύματος 
με την επωνυμία "ΒΕΙΚΕΙΟ ΙΔΡΥΜΑ", η οποία έγινε από τον 
Γεώργιο Βέϊκο του Μιχαήλ, με την αριθ.3606/23-6-1998 
πράξη της συμβολαιογράφου Θεσσαλονίκης Μαρίας 
Γραμματοπούλου-Σιαμπίρη όπως αυτή συμπληρώθηκε 
με την αριθ.3830/3-12-1998 πράξη της ίδιας συμβολαιο¬ 
γράφου. 

Το ίδρυμα τούτο αποτελεί νομικό πρόσωπο ιδιωτικού δι¬ 
καίου, υπάγεται στην εποπτεία και τον έλεγχο των Υπουρ¬ 
γών Οικονομικών, Εθνικής Παιδείας και Θρησκευμάτων 
και Υγείας - Πρόνοιας και διέπεται από τις διατάξεις της 
παραπάνω συστατικής του πράξης, του παρακάτω οργα¬ 
νισμού, του Α.Ν. 2039/1939 και των Διαταγμάτων που εκ- 
δόθηκαν ή θα εκδοθούν σε εκτέλεση του Νόμου τούτου. 

2.-Κυρώνουμε τον οργανισμό διοίκησης και διαχείρισης 
του ιδρύματος τούτου, που αποτελείται από δεκαπέντε 
(15) άρθρα και καταχωρίζεται παρακάτω: 

ΟΡΓΑΝΙΣΜΟΣ 

Διοίκησης και διαχείρισης του κοινωφελούς ιδρύματος 
με την επωνυμία "ΒΕΙΚΕΙΟ ΙΔΡΥΜΑ". 

Άρθρο 1. 

Μορφή - Επωνυμία - Έδρα - Σφραγίδα 

Ι.-Το κοινωφελές ίδρυμα με την επωνυμία "ΒΕΙΚΕΙΟ Ι¬ 
ΔΡΥΜΑ", που συστήθηκε από τον Γεώργιο Βέϊκο του Μι¬ 
χαήλ μετηναριθ.3606/23-6-1998 πράξη της συμβολαιο¬ 
γράφου Θεσσαλονίκης Μαρίας Γραμματοπούλου-Σια- 
μπίρη, όπως αυτή συμπληρώθηκε με την 
αριθ.3830/3-12-1998 πράξη της ίδιας συμβολαιογράφου, 
αποτελεί νομικό πρόσωπο ιδιωτικού δικαίου και διέπεται 

από πς διατάξεις της παραπάνω συστατικής πράξης, του 
παρόντος οργανισμού, του Α.Ν. 2039/1939, όπως κάθε 
φορά ισχύει ο Νόμος αυτός και των Διαταγμάτων που εκ- 
δόθηκαν ή θα εκδοθούν σε εκτέλεση του Νόμου τούτου. 

2. -Έδρα του ιδρύματος είναι ο Δήμος Θερμαϊκού-Δη- 
μοτικό Διαμέρισμα Ν. Επιβατών. 

3. -Η σφραγίδα του ιδρύματος είναι στρογγυλή και ανα¬ 
γράφει περιμετρικά, μέσα σε πλαίσιο, την επωνυμία του ι¬ 
δρύματος και στο μέσον αυτής την έδρα και το έτος έ¬ 
γκρισης της σύστασής του. 

Άρθρο 2 
Σκοπός 

Σκοπός του ιδρύματος είναι: 

1) Η χορήγηση υποτροφιών σε οικονομικά αδύνατους 
νέους και νέες για τις σπουδές τους στα ιδρύματα της τρι¬ 
τοβάθμιας εκπαίδευσης της χώρας ή για μεταπτυχιακές 
σπουδές στο εσωτερικό ή εξωτερικό οι οποίοι κατάγονται 
από γονείς, αμφοτέρων ή ενός, από τη γενέτειρα του ι- 
δρυτού και διακρίνονται για την επίδοσή τους στα γράμ¬ 
ματα και τις τέχνες και ιδιαίτερα για την έφεσή τους προς 
επιστημονικές μελέτες και έρευνες και για το ήθος τους. 

2) Η οικονομική ενίσχυση αναξιοπαθούντων προσώπων 
(γερόντων, ασθενών, οικονομικά αδυνάτων κ.λ.π.) για την 
αντιμετώπιση εξόδων επιβίωσης, σοβαρών ιατρικών εξε¬ 
τάσεων, νοσηλειών ή φαρμακευτικής αγωγής στο εσωτε¬ 
ρικό ή στο εξωτερικό ανεξαρτήτου καταγωγής, αρκεί να 
είναι κάτοικοι Ν. Επιβατών πάνω από πέντε χρόνια, 

3) 1-1 χορήγηση χρηματικών βραβείων σε αριστούχους 
μαθητές του Γυμνασίου και του Λυκείου Ν. Επιβατών. 

4) 1-1 μελλοντική ανέγερση γηροκομείου εφόσον ο Δή¬ 
μος Θερμαϊκού- Δημοτικό Διαμέρισμα Ν. Επιβατών παρα¬ 
χωρήσει στο ίδρυμα αναλόγου εκτάσεως οικόπεδο, σε 
κατάλληλη θέση και επιτρέψουν τούτο οι οικονομικές δυ¬ 
νατότητες του ιδρύματος. 

Άρθρο 3 

Περιουσία-Πόροι 

1 .-Περιουσία του ιδρύματος αποτελούν: 

1) Μία νεόδμητη διόροφη οικοδομή που είναι κτισμένη 
σε οικόπεδο μέτρων τετραγωνικών πεντακοσίων εβδομή¬ 
ντα (570) στο Δημοτικό διαμέρισμα Νέων Επιβατών Θεσ¬ 
σαλονίκης, στη διασταύρωση των οδών Αβέρωφ αρ.12 
και Πρίζα και αποτελείται από ημιύπόγειο χώρο, ισόγειο 
και πρώτο όφορο όπως αναλυτικά αναφέρονται στη συ¬ 
στατική πράξη. 

Τμήμα της οικοδομής αυτής θα παραχωρηθεί στο "Πο¬ 
λιτιστικό Σύλλογο Ν. Επιβάτες" με τους όρους και τις προ¬ 
ϋποθέσεις που αναφέρονται στη σχετική συμβολαιογρα¬ 
φική πράξη. 

2) Την ψιλή κυριότητα τους έξι τοις εκατό (6%) εξ αδιαι¬ 
ρέτου του Μεγάρου "ΑΙΓΛΗ" που βρίσκεται στη Θεσσαλο¬ 
νίκη και στη διασταύρωση των οδών Βενιζέλου αριθ.42 
και Εγνατίας, το οποίο αποτελείται: α) Από ένδεκα (11) ι¬ 
σόγεια καταστήματα συνολικού εμβαδού μέτρων τετρα¬ 
γωνικών τετρακοσίων οκτώ και ενενήντα πέντε εκατο¬ 
στών (408,95) και β)από επτά ορόφους με δεκαπέντε (15) 
γραφεία συνολικά κάθε όροφος, συνολικού εμβαδού κά¬ 
θε ορόφου μέτρων τετραγωνικών τετρακοσίων οκτώ και 
ενενήντα πέντε εκατοστών (408.95). 

3) Χρηματικό ποσό είκοσι εκατομμυρίων (20.000.000) 

δρχ. 

2.- Πόροι του ιδρύματος είναι: 


α) Τα εισοδήματα από την εκμετάλλευση των περιου¬ 
σιακών του στοιχείων. 

β) Οι τόκοι από τις καταθέσεις του σε Τράπεζες ή άλ¬ 
λους Πιστωτικούς Οργανισμούς. 

γ) Οι χρηματικές παροχές ή επιχορηγήσεις, καθώς και 
οι κληρονομιές, κληροδοσίες και δωρεές, οποιουδήποτε 
φυσικού ή νομικού προσώπου προς αυτό. 

δ) Μηνιαία επιχορήγηση του ιδρύματος ύψους τετρα¬ 
κοσίων (400.000) δρχ. από τον ιδρυτή όσο βρίσκεται στη 
ζωή. 

ε) Η κάλυψη τωνπάσηςφύσεως εξόδωντου ιδρύματος 
καθώς και η αποπεράτωση του κτιρίου και η συντήρηση 
και επισκευή των περιουσιακών στοιχείων από τον ιδρυτή 
όσο βρίσκεται στη ζωή. 

Άρθρο 4. 

Διοίκηση 

1. - Το ίδρυμα διοικείται από επταμελές Διοικητικό Συμ¬ 
βούλιο, η θητεία του οποίου είναι τετραετής και αρχίζει α¬ 
πό την πρώτην (1η) Ιανουάριου και λήγει την τριακοστή 
πρώτη (31) Δεκεμβρίου του αντίστοιχου έτους. 

ΠΡΩΤΟ ΔΙΟΙΚΗΤΙΚΟ ΣΥΜΒΟΥΛΙΟ 
Η θητεία του πρώτου Διοικητικού Συμβουλίου είναιτριε- 
τής και λήγει την 31 η Δεκεμβρίου 2001. 

Τα μέλη αυτού είναι τα εξής: 

1) Γεώργιος Μιχαήλ Βέϊκος, κτηματίας, ως Πρόεδρος 

2) Σωκράτης Δημητρίου Μαυρίπλης, συνταξιούχος έ¬ 
μπορος, ως Αντιπρόεδρος 

3) Στυλιανός ή Στέλιος Ορέστη Ζαχαριάδης, συνταξι¬ 
ούχος, ως γραμματέας, 

4) Χρήστος Σάββα Παισιάδης, πολιτικός μηχανικός, ως 
ταμίας 

5) Γεώργιος Νικολάου Καφετζής, δικηγόρος, ως μέλος 

6) Γεώργιος Αθανασίου Ταραμόπουλος, συνταξιούχος, 
ως μέλος 

7) Χρήστος Ιωάννου Γεωργάρος, συνταξιούχος, ως μέλος 

2. - Τα μέλη του νέου Διοικητικού Συμβουλίου, πληντου 
αρχικού, προτείνονται από το απερχόμενο Διοικητικό 
Συμβούλιο, δύο (2) μήνες πριν από τη λήξη της θητείας 
του. Μεταξύ των προτεινομένων μελών θα συμπεριλαμ- 
βάνεται και ένα μέλος του πολιτιστικού συλλόγου "Νέοι Ε¬ 
πιβάτες", το οποίο θα εκλέγεται από τη Γ ενική Συνέλευση 
του συλλόγου. 

Τα διατελέσαντα μέλη του Δ.Σ. μπορούν να επανεκλε¬ 
γούν. 

3. - Τα μέλη του Δ.Σ., πλην του πρώτου Δ.Σ., ορίζουν με 
πράξη τους, έπειτα από ψηφοφορία, τον Πρόεδρο, Αντι¬ 
πρόεδρο, Γεν. Γραμματέα καιΤαμία. 

4. - Σε περίπτωση αποποίησης, παραίτησης, έκπτωσης, 
ανικανότητας, θανάτου ή αντικαταστάσης, για οποιοδή- 
ποτε λόγο, κάποιου από τα μέλη του Διοικητικού Συμβου¬ 
λίου, η κενή θέση συμπληρώνεται με απόφαση των υπο¬ 
λοίπων μελών, σύμφωνα με τις διατάξεις της συστατικής 
πράξης και του άρθρου 99 του Α. Ν. 2039/1939. 

5. - Το Διοικητικό Συμβούλιο συνεδριάζει τακτικά κάθε 
μήνα και εκτάκτως οπότε το ζητήσει ο Πρόεδρος ή τρία 
από τα μέλη του, με γραπτή αίτησή τους προς τον Πρόε¬ 
δρο, πάντοτε όμως έπειτα από πρόσκληση του Προέ¬ 
δρου. 

6. - Το Διοικητικό Συμβούλιο βρίσκεται σε απαρτία όταν 
τα παρόντα μέλη είναι περισσότερα από τα απάντα. Με¬ 
ταξύ των παρόντων πρέπει υποχρεωτικά να είναι και ο 
Πρόεδρος ή ο νόμιμος αναπληρωτής του. 

7. - Οι αποφάσεις του Διοικητικού Συμβουλίου λαμβάνο- 
νται κατά πλειοψηφία των παρόντων μελών και σε περί¬ 
πτωση ισοψηφίας υπερισχύει, η γνώμη με την οποία συ- 
ντάσσεται ο Πρόεδρος. 

8. - Σε περίπτωση που κάποιο μέλος του Διοικητικού 
Συμβουλίου απουσιάζει αδικαιολόγητα από τρεις (3) συ¬ 
νεχείς συνεδριάσεις, θεωρείται ότι έχει παραιτηθεί και η 
κενή θέση αυτού συμπληρώνεται κατά τα οριζόμενα στην 
παρ. 4 του παρόντος άρθρου. 

9. - Σε κάθε συνεδρίαση του Διοικητικού Συμβουλίου τη¬ 
ρούνται πρακτικά, στα οποία καταχωρίζονται όλες οι α¬ 
ποφάσεις που λαμβάνονται από αυτό, καθώς και η γνώμη 
των μελών που τυχόν διαφωνούν. 

Τα πρακτικά υπογράφονται από όλα τα μέλη που μετέ¬ 
χουν στην συνεδρίαση. 

Το απερχόμενο Δ.Σ. παραδίδει στο νέο Δ.Σ. εντός πέντε 
(5) ημερών από τον διορισμό του, την περιουσία, το αρ¬ 
χείο, το ταμείο με όλα τα απαραίτητα παραστατικά και 
τους λογαριασμούς των τραπεζών, το κτίριο και ότι άλλο 
ανήκει στο ΒΕΙΚΕΙΟ ΙΔΡΥΜΑ. Εντός δέκα (10) ημερών α¬ 
πό τον διορισμό του νέου Δ.Σ. γίνεται και η εκλογή των α¬ 
ξιωμάτων, Προέδρου, Αντιπροέδρου, Γεν. Γραμματέα, 
Ταμία. Τα υπόλοιπα είναι απλά μέλη. 

10. - Τα μέλη του Διοικητικού Συμβουλίου προσφέρουν 
τις υπηρεσίες τους χωρίς αμοιβή. Δικαιούνται όμως οδοι¬ 
πορικών ή άλλων εξόδων που δαπάνησαν για την εκτέλε¬ 
ση υπηρεσίας του ιδρύματος, εφόσον έγιναν έπειτα από 
ειδική εντολή του Διοικητικού Συμβουλίου και αποδει- 
κνύεται ότι πραγματοποιήθηκαν νόμιμα. 

Άρθρο 5 

Αρμοδιότητες Διοικητικού Συμβουλίου 

1. - Το Διοικητικό Συμβούλιο διοικεί και διαχειρίζεται την 
περιουσία του ιδρύματος και γενικά αποφασίζει για κάθε 
θέμα που αφορά στη διοίκηση και στη λειτουργία του, τη 
διάθεση των πόρων αυτού, καθώς και για κάθε ενέργεια 
που σχετίζεται με την εκπλήρωση του σκοπού του, πά¬ 
ντοτε όμως σύμφωνα με τις διατάξεις της συστατικής 
πράξης, του παρόντος οργανισμού του Α.Ν. 2039/1939 
και των διαταγμάτων που εκδόθηκαν ή θα εκδοθούν σε ε¬ 
κτέλεση του νόμου τούτου, καθώς και των λοιπών σχετι¬ 
κών νόμων και διαταγμάτων. 

2. - Το Διοικητικό Συμβούλιο ειδικότερα: 

α) Καταρτίζει, ψηφίζει και υποβάλλει κάθε χρόνο για έ¬ 
γκριση στην αρμόδια από το νόμο Αρχή τον προϋπολογι¬ 
σμό και απολογισμό του ιδρύματος, σύμφωνα με τις δια- 
τάξειςτων άρθρων 101 και 102τουΑ.Ν. 2039/1939 και του 
από 20-12-1939 Β. Δ/τος. (ΦΕΚ552/Α'). 

Μαζί με τον απολογισμό,καταρτίζει,ψηφίζει και υπο¬ 
βάλλει και το γενικό ισολογισμό του ενεργητικού και του 
παθητικού του ιδρύματος. 

β) Αποφασίζει την πρόσληψη του αναγκαίου προσωπι¬ 
κού του ιδρύματος, με την προϋπόθεση όμως ότι υπάρχει 
αντίστοιχη πίστωση στον εγκεκριμένο προϋπολογισμό 
του. Προσδιορίζει τα δικαιώματα, τις υποχρεώσεις και τα 
ειδικότερα καθήκοντα του παραπάνω προσωπικού, κα¬ 
θώς και την αμοιβή του, σύμφωνα με τους όρους των συλ¬ 
λογικών συμβάσεων εργασίας και τις διατάξεις γενικότε¬ 
ρα της εργατικής νομοθεσίας. 

γ) Αποφασίζει για κάθε θέμα που έχει σχέση με την εύ¬ 
ρυθμη λειτουργία των υπηρεσιών του ιδρύματος. 

δ) Αποφασίζει για την αποδοχή ή αποποίηση κληρονο¬ 


μιών, κληροδοσιών και δωρεών, καθώς και για την ανακή¬ 
ρυξη ευεργετών και δωρητών του ιδρύματος. 

Άρθρο 6 

Αρμοδιότητες Προέδρου 

1. - Ο Πρόεδρος του Διοικητικού Συμβουλίου του Ιδρύ¬ 
ματος: 

α) Εκπροσωπεί τούτο στα Δικαστήρια, στις Αρχές, κα¬ 
θώς και στις σχέσεις του με κάθε τρίτο, αυτοπροσώπως ή 
με πρόσωπο που ορίζεται απ’ αυτόν και εγκρίνεται με α¬ 
πόφαση του Διοικητικού Συμβουλίου. 

β) Συγκαλεί το Διοικητικό Συμβούλιο σε τακτικές και έ¬ 
κτακτες συνεδριάσεις, κηρύσσει την έναρξη και λήξη αυ¬ 
τών και διευθύνει τις συζητήσεις. 

Οι προσκλήσεις για συνεδρίαση στέλνονται στα μέλη 
του Διοικητικού Συμβουλίου τρεις (3) τουλάχιστον μέρες 
πριν από τη συνεδρίαση. 

γ) Καταρτίζει, βοηθούμενος από το Γραμματέα, την η¬ 
μερήσια διάταξη των θεμάτων που θα συζητηθούν, την ο¬ 
ποία και υπογράφει. Θέμα που δεν περιλαμβάνεται σ’αυ- 
τήν δεν συζητείται, εκτός αν πρόκειται για επείγουσα υ¬ 
πόθεση και συμφωνήσει γι’ αυτό η πλειοψηφία των 
παρόντων μελών του Διοικητικού Συμβουλίου. 

δ) Εισηγείται στο Διοικητικό Συμβούλιο τα θέματα της 
συζήτησης. Μπορεί όμως, όποτε κρίνει σκόπιμο, να ανα¬ 
θέτει την εισήγηση διαφόρων θεμάτων σε άλλο μέλος του 
Διοικητικού Συμβουλίου. 

ε) Αλληλογραφεί με τις Αρχές και υπογράφει όλα τα έγ¬ 
γραφα του ιδρύματος προς τρίτους. 

στ) Εκδίδει τα εντάλματα πληρωμής για κάθε δαπάνη 
που προβλέπεται στον εγκεκριμένο προϋπολογισμό. 

ζ) Ασκεί εποπτεία και έλεγχο στο προσωπικό του ιδρύ¬ 
ματος, εκτελεί τις αποφάσεις του Διοικητικού Συμβουλί¬ 
ου και ενεργεί σύμφωνα με τις ειδικές εξουσιοδοτήσεις 
και εντολές αυτού. 

2. - Τον Πρόεδρο, όταν απουσιάζει ή κωλύεται, αναπλη¬ 
ρώνει ο Αντιπρόεδροι; και σε περίπτωση απουσίας ή κω¬ 
λύματος τούτου, άλλο μέλος του Διοικητικού Συμβουλίου 
που ορίζεται με απόφαση αυτού. 

Άρθρο 7 

Αρμοδιότητες Γ ραμματέα 

1. - Ο Γραμματέας του ιδρύματος: 

α) Συνυπογράφει με τον Πρόεδρο κάθε έγγραφο του ι¬ 
δρύματος προς τρίτους 

β) Φροντίζει για τη σύνταξητωνπρακτικώντου Διοικητι¬ 
κού Συμβουλίου. 

γ) Διεκπεραιώνει την αλληλογραφία 
δ) Φυλάττει τα έγγραφα, τα βιβλία (εκτός από τα διαχει¬ 
ριστικά) και τη σφραγίδα του ιδρύματος και ευθύνεται για 
την καταστροφή ή την απώλεια τούτων. 

2. -0 Γ ραμματέας μπορεί, εφόσον κρίνεται αιτιολογημέ¬ 
να απαραίτητο από το Διοικητικό Συμβούλιο (λόγω ειδι¬ 
κών συνθηκών), να βοηθείται από υπάλληλο του ιδρύμα¬ 
τος, την ευθύνη όμως για τις ενέργειες τούτου φέρει πά¬ 
ντοτε ο ίδιος. 

3. -Το Γ ραμματέα, όταν απουσιάζει ή κωλύεται, αναπλη¬ 
ρώνει ο Πρόεδρος ή άλλο μέλος του Διοικητικού Συμβου¬ 
λίου που ορίζεται με απόφαση αυτού. 

Άρθρο 8 

Αρμοδιότητες Ταμία 
1.- Ο Ταμίας του ιδρύματος: 

α) Εισπράττει όλα τα έσοδα τούτου, εκδίδοντας και υ- 

πογράφοντας σχετικές αριθμημένες διπλότυπες αποδεί- 
ξεις. 

β) Καταθέτει τα έσοδα του ιδρύματος, σε ένα από τα πι¬ 
στωτικά ιδρύματα που ορίζονται στο άρθρο 73 του Α.Ν. 
2039/1939, έχοντας την ευχέρεια να παρακρατεί από αυ¬ 
τά ένα μικρό ποσό, που είναι αναγκαίο για την πληρωμή έ¬ 
κτακτων και επειγουσών δαπανών του ιδρύματος, το ύ¬ 
ψος του οποίου καθορίζεται με απόφαση του Διοικητικού 
Συμβουλίου στην αρχή κάθε έτους. 

Το Δ.Σ. δύναται να εξουσιοδοτεί τον Πρόεδρο ή το 
Γραμματέα αυτού να αναλαμβάνει χρηματικά ποσά εφό¬ 
σον ο Ταμίας απουσιάζει ή κωλύεται, 

γ) Εκτελεί κάθε πληρωμή, ύστερα από έγγραφη εντολή 
του Προέδρου ή του νόμιμου αναπληρωτή του. 

δ) Τηρεί και φυλάττει τα διαχειριστικά βιβλία και στοι¬ 
χεία του ιδρύματος. 

ε) Φροντίζει για την έγκαιρη κατάρτιση και υποβολή στο 
Διοικητικό Συμβούλιο των σχεδίων προϋπολογισμού, α¬ 
πολογισμού και ισολογισμού του ιδρύματος. 

2,-ΤονΤαμία, όταν απουσιάζει ή κωλύεται, αναπληρώνει 
άλλο μέλος του Διοικητικού Συμβουλίου που ορίζεται με 
απόφαση αυτού. 

Άρθρο 9 

Επιλογή και ανακήρυξη υποτρόφων 

1. - Δικαίωμα υποτροφίας έχουν όσοι κατά τη κρίση του 
Διοικητικού Συμβουλίου πληρούν τις προϋποθέσεις που 
καθορίζονται στο άρθρο 2 παρ. 1 του παρόντος οργανι¬ 
σμού. 

2. - Η επιλογή και ανακήρυξη των υποτρόφων γίνεται χω¬ 
ρίς διαγωνισμό, σύμφωνα με τις διατάξειςτης συστατικής 
πράξης του ιδρύματος, του παρόντος οργανισμού, του 
Α.Ν. 2039/1939 και του από 18-8-1941 Καν. Δ/τος (ΦΕΚ 
286/Α). 

Η υπόδειξη των υποψηφίων θα γίνεται από το Διοικητι¬ 
κό Συμβούλιο του ιδρύματος σε συνεργασία με το τοπικό 
Συμβούλιο την εκπαιδευτική Αρχή και το Εκκλησιαστικό 
Συμβούλιο, τους τοπικούς Συλλόγους και φορείς καθώς 
και εγκρίτους πολίτες της τοπικής Κοινωνίας. 

Σε περίπτωση υπάρξεως περισσοτέρων υποψηφίων με 
τα ίδια προσόντα γίνεται κλήρωση. 

Άρθρο 10 

Ποσό - Καταβολή- Διακοπή υποτροφίας 

1. - Το ποσό της μηνιαίας υποτροφίας κάθε υποτρόφου 
καθορίζεται με απόφαση του Διοικητικού Συμβουλίου, α¬ 
νάλογα με το ύψος των καθαρών εσόδων του ιδρύματος 
και τον αριθμό των υποτρόφων, πάντοτε όμως μέσα στα 
όρια που ορίζονται από τις διατάξεις της συστατικής 
πράξης του ιδρύματος, του άρθρου 54 του Α.Ν. 2039/ 
1939 και του άρθρου 28 του από 18-8-1941 σχετικού Καν. 
Δ/τος. 

2. - Οι υποτροφίες καταβάλλονται στους δικαιούχους 
την ημέρα εορτής του ιδρύματος, σύμφωνα με τις διατά¬ 
ξεις των άρθρων 21,24, 26 και 27του από 18-8-1941 Καν. 
Δ/τος (ΦΕΚ 286/Α'). Ως ημέρα εορτής του ιδρύματος ορί¬ 
ζεται η ημέρα εορτής του Αγίου Γεωργίου. 

3. -Η χορήγηση της υποτροφίας διακόπτεται όταν συ¬ 
ντρέχουν οι προϋποθέσεις που ορίζονται από τις διατά¬ 
ξεις της συστατικής πράξης του ιδρύματος και του άρ¬ 
θρου 29 του παραπάνω Κανονιστικού Διατάγματος, οι ο¬ 
ποίες διαπιστώνονται με πράξη του Διοικητικού 
Συμβουλίου του ιδρύματος, που έχει υποχρέωση να πα¬ 


ρακολουθεί την όλη πορείατων σπουδών των υποτρόφων 
και να αξιώνει απ’ αυτούς την υποβολή, κάθε έτος, απο¬ 
δεικτικών στοιχείων της επίδοσής τους. 

Άρθρο 11 

Διαδικασία χορήγησης οικονομικών ενισχύσεων - 
χρηματικών βραβείων. 

Δικαίωμα χορήγησης οικονομικής ενίσχυσης-βραβείων 
έχουν όσοι πληρούντιςπροϋποθέσειςτου άρθρου 2 παρ. 
2,3 του παρόντος οργανισμού. 

Το συνολικό ποσό της οικονομικής ενίσχυσης-χρηματι- 
κών βραβείων καθορίζεται από το Διοικητικό Συμβούλιο 
του Ιδρύματος. 

Η υπόδειξη των προσώπων για την χορήγηση της οικο¬ 
νομικής ενίσχυσης θα γίνεται από το Διοικητικό Συμβού¬ 
λιο σε συνεργασία με την εκκλησία και τοπικούς φορείς. 

Σε περίπτωση υπάρξεως περισσοτέρων υποψηφίων με 
τα ίδια προσόντα γίνεται κλήρωση. 

Άρθρο 12 

Οικονομική διαχείριση 

1. - Η οικονομική διαχείριση του ιδρύματος περιλαμβά¬ 
νει ετήσια περίοδο, η οποία αρχίζει την 1 η Ιανουάριου και 
λήγει την 31η Δεκεμβρίου του ίδιου έτους. 

Κατ’ εξαίρεση, η πρώτη διαχειριστική περίοδος αρχίζει 
από την ημέρα της δημοσίευσης στην Εφημερίδα της Κυ¬ 
βέρνησης του σχετικού Π. Δ/τος έγκρισης της σύστασης 
του ιδρύματος, η οποία μπορεί να παραταθεί μέχρι την 
31η Δεκεμβρίου του επόμενου ημερολογιακού έτους, με 
απόφαση του Διοικητικού Συμβουλίου που λαμβάνεται 
στην πρώτη συνεδρίασή του. 

2. - Η οικονομική διαχείριση γίνεται με βάση προϋπολο¬ 
γισμό και απολογισμό εσόδων και εξόδων, που καταρτί¬ 
ζονται σύμφωνα με τις διατάξεις των άρθρων 101 και 102 
του Α.Ν. 2039/1939 και του από 20-12-1939 σχετικού 
Δ/τος (ΦΕΚ 552/Α'). 

Άθρο 13 

Βιβλία και στοιχεία 

1. - Το ίδρυμα τηρεί υποχρεωτικά τα ακόλουθα βιβλία 
και στοιχεία: 

α) Βιβλίο πρωτοκόλλου αλληλογραφίας 

β) Βιβλίο πρακτικών συνεδριάσεων του Διοικητικού 
Συμβουλίου 

γ) Βιβλίο λογιστικής παρακολούθησης, στο οποίο κατα¬ 
χωρίζονται με χρονολογική σειρά και με λογιστική τάξη, 
όλα τα έσοδα και έξοδα του ιδρύματος που πραγματο¬ 
ποιούνται στη διάρκεια της χρήσης. 

δ) Βιβλίο - μητρώο υποτρόφων, στο οποίο καταχωρίζο¬ 
νται τα ονόματα των υποτρόφων, η σχολή που φοιτούν, ο 
χρόνος και το ποσό της υποτροφίας κάθε υποτρόφου και 
τα λοιπά στοιχεία, τα οποία ορίζονται από τις διατάξεις 
του άρθρου 34 του από 18-8-1941 Καν. Δ/τος. 

ε) Βιβλίο-μητρώο χορήγησης οικονομικών ενισχύσεων 
και βραβείων. 

στ) Στελέχη αριθμημένων διπλοτύπτων αποδείξεων εί¬ 
σπραξης και ενταλμάτων πληρωμής, θεωρημένα από τον 
Πρόεδρο. 

2. - Εκτός από τα παραπάνω βιβλία και στοιχεία, το Διοι¬ 
κητικό Συμβούλιο αποφασίζει την τήρηση και άλλων βι¬ 
βλίων και στοιχείων, τα οποία κρίνει ότι είναι απαραίτητα 
για την παρακολούθηση της διαχείρισης της περιουσίας 
του ιδρύματος και της εκτέλεσης των σκοπών του. 

Άρθρο 14 

Τροποποίηση Οργανισμού 

Ο Οργανισμός του ιδρύματος μπορεί να τροποποιηθεί 
ή να συμπληρωθεί με Προεδρικό Διάταγμα, σύμφωνα με 
τις διατάξεις των άρθρων 98 του Α.Ν. 2039/1939 και 110 
και 119 του Αστικού Κώδικα, ύστερα από πρόταση του Δι¬ 
οικητικού Συμβουλίου αυτού. 

Άρθρο 15 

Διάλυση του Ιδρύματος - Τύχη της περιουσίας του 

1Το ίδρυμα διαλύεται όταν και όπως ο Νόμος ορίζει: 

2.- Σε περίπτωση διάλυσης του ιδρύματος για οποιοδή- 
ποτε λόγο, η περιουσία του περιέρχεται στο Δήμο Θερ¬ 
μαϊκού για λογαριασμό του Δημ. Διαμερίσματος Ν. Επι¬ 
βατών για την εκτέλεση του ίδιου σκοπού. 

Στους Υπουργούς Εθνικής Παιδείας και Θρησκευμά¬ 
των, Υγείας-Πρόνοιας και του Υφυπουργού Οικονομικών 
αναθέτουμε τη δημοσίευση και εκτέλεση του παρόντος 
Διατάγματος. 

Αθήνα, 14 Μαΐου 1999 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Δ. ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ ΟΙΚΟΝΟΜΙΚΩΝ ΕΘΝ. ΠΑΙΔΕΙΑΣ & ΘΡΗΣΚΕΥΜΑΤΩΝ 

ΓΕΩΡΓΙΟΣ ΔΡΥΣ ΓΕΡΑΣΙΜΟΣ ΑΡΣΕΝΗΣ 

ΥΓΕΙΑΣ ΚΑΙ ΠΡΟΝΟΙΑΣ 

ΛΑΜΠΡΟΣ ΠΑΠΑΔΗΜΑΣ 

-♦- 

ΑΠΟΦΑΣΕΙ Σ 

Αριθ. 7222/Γ-137 (2) 

Ανάθεση, έγκριση και προκήρυξη διενέργειας συνεχούς 
δειγματοληπτικής έρευνας σχετικής με την Απασχό¬ 
ληση στον κλάδο της Μεταποίησης και την Αμοιβή και 
το Κόστος Εργασίας στη Βιομηχανία και τις Υπηρεσίες 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΕΡΓΑΣΙΑΣ 
ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις: 

α.Του Ν.Δ. 3627/56 «περί οργανώσεως της ΕΣΥΕ» και 
των Π.Δ. 1143/10 «περί οργανισμού της ΕΣΥΕ» και 532/91 
«περί οργανισμού ττις Γ.Γ.ΕΣΥΕ». 

β. Του Ν. 1558/15 «περί Κυβερνήσεως και Κυβερνητι¬ 
κών Οργάνων», του άρθρου 27 του Ν. 2081/92 και του άρ¬ 
θρου 1 του Ν. 2469/1997. 

γ. Του άρθρου 9του Ν. 2392/96 «πρόσβασητης Γενικής 
Γραμματείας Εθνικής Στατιστικής Υπηρεσίας της Ελλά¬ 
δος (Γ.Γ.ΕΣΥΕ) σε διοικητικές πηγές και διοικητικά αρ¬ 
χεία, Επιτροπή Στατιστικού Απορρήτου, ρύθμιση θεμά¬ 
των διενέργειας απογραφών και στατιστικών εργασιών, 
καθώς και θεμάτων της Γ.Γ.ΕΣΥΕ». 

δ. Του άρθρου 22 του Ν. 2362/95 «περί Δημοσίου Λογιστι¬ 
κού Ελέγχου των δαπανών του Κράτους και άλλες διατάξεις». 

ε. Την απόφαση -αριθ. 1107147/1239/006Α74-10-96 
του Υπουργού Οικονομικών με θέμα: «Ανάθεση αμμοδιο- 
τήτων του Υπουργού Οικονομικών στους Υφυπουργούς 
Οικονομικών». 


2. Τη Συμφωνία χρηματοδότησης αριθ. 8322008 ύψους 
25.590 Ε0υ, μεταξύ της Γ.Γ.ΕΣΥΕ και του Στατιστικού 
Γραφείου των Ευρωπαϊκών Κοινοτήτων (ΕΙΙΒ05ΤΑΤ), η 
οποία αφορά στη διενέργεια της έρευνας για τους Δεί¬ 
κτες Κόστους Εργασίας (ΙαόουΓ Οοεί Ιπάίοβδ) 

3. Το γεγονός ότι από τις διατάξεις αυτής της απόφα¬ 
σης προκαλείται δαπάνη συνολικού ύψους 12.000.000 
δρχ. για το οικονομικό έτος 1999, σε βάρος του τακτικού 
προϋπολογισμού της Γ.Γ.ΕΣΥΕ (ειδ. φορέας 13-610, ΚΑΕ 
5354 και ΚΑΕ 0711). 

Η δαπάνη αυτή θα βαρύνει: 

α. τον ΚΑΕ 0711 κατά 3.500.000 δρχ. και 

β. τον ΚΑΕ 5354 κατά 8.500.000 δρχ. 

Η δαπάνη αυτή θα καλυφθεί εξ ολοκλήρου από εμβά¬ 
σματα της Ε.Ε., τα οποία θα σταλούν σε λογαριασμό της 
Γ.Γ.ΕΣΥΕ στην Τράπεζα της Ελλάδος, σύμφωνα με την 
κοινή απόφαση των Υπουργών Συντονισμού και Οικονο¬ 
μικών 9611/3860/3-4-80 με θέμα: «Εμφάνιση δοσοληψιών 
του Ελληνικού Δημοσίου μετά των Ευρωπαϊκών Κοινοτή¬ 
των» και μέσω του Υπολόγου Συμψηφισμού θα εγνρα- 
φούν στον Προϋπολογισμό της Γ.Γ.ΕΣΥΕ (ειδ. φορέας 13- 
610 και ΚΑΕ 5354)». 

4. Τη σχετική εισήγηση με αριθ. Δ-132/3-2-1999 του 
Τμήματος Απασχόλησης και Ανεργίας της Δ/νσης Απο- 
γραφώντης Γ.Γ.ΕΣΥΕ, αποφασίζουμε: 

1 .α. Αναθέτουμε από Ιης Ιανουάριου 1999 και στο εξής, 
στο Τμήμα Απασχόλησης και Ανεργίας της Δ/νσης Απο- 
γραφώντης Γ.Γ.ΕΣΥΕ, τη διενέργεια της συνεχούς δειγ¬ 
ματοληπτικής έρευνας της σχετικής με: 

- την απασχόληση στον κλάδο της Μεταποίησης και 

- την αμοιβή και το κόστος εργασίας στη Βιομηχανία και 
στις Υπηρεσίες 

β. Εγκρίνουμε και προκηρύσσουμε τη διενέργεια της έ¬ 
ρευνας αυτής από το Τμήμα Απασχόλησης και Ανεργίας 
της Δ/νσης Απογραφών της Γ.Γ.ΕΣΥΕ από το έτος 1999 
και εξής. 

2. Σκοπός της έρευνας, η οποία διενεργείται στα πλά- 
σια των εναρμονισμένων Κοινοτικών ερευνών για το επί¬ 
πεδο, τις τάσεις κα τη διάρθρωση του εργοδοτικού κό¬ 
στος εργασίας και των αποδοχών των εργαζομένων στα 
Κράτη-Μέλη, είναι η συγκέντρωση συγκρίσιμων στατιστι¬ 
κών στοιχείων, προκειμένου να μελετηθεί η εξέλιξη των 
μεγεθών 

- της μηνιαίας απασχόλησης στον τομέα της μεταποίησης 

- της τριμηνιαίας απασχόλησης, της αμοιβής εργασίας 
και του μέσου τριμηνιαίου κόστους στη Βιομηχανία και τις 
Υπηρεσίες, καθώς, επίσης και 

- η κατάρτιση των σχετικών βραχυχρόνιων δεικτών α¬ 
πασχόλησης, αμοιβής και κόστους εργασίας. 

3. Η έρευνα είναι δειγματοληπτική και καλύπτει το σύ¬ 
νολο της Χώρας. 

Ερευνώμενη μονάδα είναι η επιχείρηση. Η επιλογή του 
δείγματος θα γίνει από το Μητρώο Επιχειρήσεων του 
1994, το οποίο έχει καταρτισθεί από διοικητικές πηγές. 

Περίοδος αναφοράς των στοιχείων είναι: 

- κάθε μήνας του έτους για τα στοιχεία απασχόλησης 
στη Μεταποίηση και 

- κάθε τρίμηνο (τέσσ ερα τρίμηνα κάθε έτος) για τα στοι¬ 
χεία απασχόλησης, αμοιβής και κόστους εργασίας στη 
Βιομηχανία και τις Υπηρεσίες. 

4. Τα αποτελέσματα της έρευνας θα εξάγονται, ανά τρί¬ 
μηνο, σε επίπεδο ΥΠΑ, με μορφή βραχυχρόνιων δεικτών 
και απολύτων τιμών. 

Τα αποτελέσματα χρησιμοποιούνται από εσωτερικούς 
φορείς του Δημοσίου κα Ιδιωτικού Τομέα για την παρακο¬ 
λούθηση της εξέλιξης των μεγεθών απασχόλησης, αμοι¬ 
βής και κόστους εργασίας. 

Επίσης, τα αποτελέσματα αυτά θα διαβιβάζονται ανά 
τρίμηνο στο Στατιστικό Γραφείο των Ευρωπαϊκών Κοιν¬ 
οτήτων (ΕΙΙΒ05ΤΑΤ), προκειμένου να ενημερώνεται ε¬ 
γκαίρως η Κεντρική Ευρωπαϊκή Τράπεζα (ΕΟΒ) για την ε¬ 
ξέλιξη των βραχυχρόνιων δεικτών σε επίπεδο Ευρωπαϊ¬ 
κής Ένωσης. 

5. Ως όργανα διενέργειας της έρευνας ορίζονται οι: 

α. υπάλληλοι της Γ.Γ. ΕΣΥΕ, μόνιμοι και με σύμβαση 
Ι.Δ., με δυνατότητα μετακίνησης εντός και εκτός έδρας 
και απασχόλησης και πέραν του κανονικού ωραρίου ερ¬ 
γασίας των Δημοσίων Υπηρεσιών, όταν κριθεί απαραίτη¬ 
το και 

β. ιδιώτες - συνεργάτες, οι οποίοι θα απασχολούνται 
κατά το στάδιο της συλλογής των ερωτηματολογίων. 

6. Ο ορισμός των οργάνων της έρευνας θα γίνει με α¬ 
πόφαση του Γ εν. Γ ραμματέα της ΕΣΥΕ και ο καθορισμός 
της αμοιβής των ιδιωτών-συνεργατών θα γίνει με νεότερη 
κοινή απόφαση των Υπουργών Εθνικής Οικονομίας, και 
Οικονομικών. 

7. Η δαπάνη για την οργάνωση και διενέργεια της έ¬ 
ρευνας καθώς και για την επεξεργασία των αποτελεσμά¬ 
των αυτής, από το έτος 2000 και μετά, θα βαρύνει τις ε- 
κάστοτε πιστώσεις του τακτικού προϋπολογισμού της 
Γ.Γ.ΕΣΥΕ (ειδ. φορέα 13-610). 

Η απόφαση αυτή να δημοσιευθεί στην Εφημερίδα της - 
Κυβερνήσεως. 

Αθήνα, 17 Μαΐου 1999 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΥΦΥΠ. ΟΙΚΟΝΟΜΙΚΟΝ 

Γ. ΠΑΠΑΝΤΩΝΙΟΥ Ν. ΧΡΙΣΤΟΔΟΥΛΑΚΗΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Μ. ΠΑΠΑΪΩΑΝΝΟΥ 

-♦- 

Αριθ. 7221/Γ-348 (3) 

Ανάθεση, έγκριση και προκήρυξη διενέργειας των ερευ¬ 
νών των ξενοδοχειακών επιχειρήσεων και των εστια¬ 
τορίων. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΑΝΑΠΤΥΞΗΣ 

Έχοντας υπόψη: 

1. Τις διατάξεις: 

α. του Ν.Δ. 3627/56 «περί οργανώσεως της ΕΣΥΕ» και 
των Π.Δ. 1143/80 «περί οργανισμού της ΕΣΥΕ» και 532/91 
«περί οργανισμού της Γ.Γ.ΕΣΥΕ». 

β. του Ν. 1558/85 «περί Κυβερνήσεως και Κυβερνητι¬ 
κών Οργάνων του άρθρου 27 του Ν. 2081/92 και του άρ¬ 
θρου 1 του Ν. 2469/1997. 

γ. το υ άρθρου 9 του Ν. 2392/96 «πρόσβαση της Γ ενικής 
Εθνικής Στατιστικής Υπηρεσίας της Ελλάδος (Γ.Γ.ΕΣΥΕ) 
σε διοικητικές πηγές και διοικητικά αρχεία, Επιτροπή Στα¬ 
τιστικού Απορρήτου, ρύθμιση θεμάτων διενέργειας απο- 
γραφών και στατιστικών εργασιών, καθώς και θεμάτων 
της Γ.Γ.ΕΣΥΕ» 

δ. του άρθρου 22 του Ν. 2362/95 «περί Δημοσίου Λογι¬ 
στικού Ελέγχου των δαπανώντου Κράτους και άλλες δια¬ 
τάξεις» 


ε. την απόφαση αριθ. 1107147/1239/006Α74-10-96 
του Υπουργού Οικονομικών με θέμα: «Ανάθεση αρμοδιο¬ 
τήτων του Υπουργού Οικονομικών στους Υφυπουργούς 
Οικονομικών» 

στ. του άρθρου 13, παράγραφος 24, του Ν. 2601/98 «ε¬ 
νισχύσεις ιδιωτικών επενδύσεων για την οικονομική και 
περιφερειακή ανάπτυξη της χώρας και άλλες διατάξεις» 

2. Την απόφαση Ο (94) 1422/29.7.94 της Επιστροής των 
Ευρωπαϊκών Κοινοτήτων, σχετικά με τη χορήγηση συν¬ 
δρομής του Ευρωπαϊκού Κοινωνικού Ταμείου (ΕΚΤ) και 
του Ευρωπαϊκού Ταμείου Περιφερειακής Ανάπτυξης (ΕΤ- 
ΠΑ) ενός Ολοκληρωμένου Επιχειρησιακού Προγράμμα¬ 
τος με τίτλο «Κλεισθένης», το οποίο εντάσσεται στο Κοι¬ 
νοτικό πλαίσιο Στήριξης για τις διαρθρωτικές παρεμβά¬ 
σεις στα πλαίσια του στόχου 1 στην Ελλάδα. 

3. Τον Κανονισμό (ΕΚ, ΕΥΡΑΤΟΜ) αριθ. 58/97 του Συμ¬ 
βουλίου της 20ής Δεκεμβρίου 1996 για τις στατιστικές 
διάρθρωσης των επιχειρήσεων 

4. Το γεγονός ότι από τις διατάξεις αυτής της απόφασης 
προκαλείται δαπάνη σε βάρος του τακτικού προϋπολογι¬ 
σμού της Γ. Γ. ΕΣΥΕ (ειδ. φορέας 13-610 και ΚΑΕ 0711) και 
του ειδικού προϋπολογισμού των Δημοσίων Επενδύσεων 
(έργο 9519504 της ΣΑΕ 019/2). Η συνολική δαπάνη ανέρ¬ 
χεται σε 68.500.000 δρχ. για το οικονομικό έτος 1999. 

Αναλυτικά, η δαπάνη βαρύνει με: 

67.000.000 δρχ. το έργο 9519504 της ΣΑΕ 019/2 του 
Προγράμματος των Δημοσίων Επενδύσεων (Π.Δ.Ε.) του 
1999. 

Η ανωτέρω δαπάνη θα καλυφθεί από το Επιχειρησιακό 
Πρόγραμμα «Κλεισθένης» για την αναδιοργάνωση της 
Δημόσιας Διοίκησης, το οποίο χρηματοδοτείται κατά 50% 
από την Ε.Ε. 

1.500.000 δρχ. τον τακτικό προϋπολογισμό της 
Γ.Γ.ΕΣΥΕ στον ΚΑΕ 0711 (ειδ. φορέας 13-610) 

5. Τη σχετική εισήγηση με αριθ. Θ4-1099/8-12-1998 του 
Τμήματος Στατιστικών Τουρισμού της Δ/νσης Διανεμητι¬ 
κού Εμπορίου και Υπηρεσιών και τη σύμφωνη γνώμη της 
Δ/νσης Μεθοδολογίας και Προγράμματος της Γ.Γ.ΕΣΥΕ, 
αποφασίζουμε: 

1 .α. Αναθέτουμε στο Τμήμα Στατιστικών Τουρισμού της 
Δ/νσης Διανεμητικού Εμπορίου και Υπηρεσιών της 
Γ.Γ.ΕΣΥΕ τη διενέργεια των ερευνών των ξενοδοχειακών 
επιχειρήσεων και των εστιατορίων της Χώρας. 

β. Εγκρίνουμε και προκηρύσσουμε τη διεξαγωγή των α¬ 
νωτέρω ερευνών από το Τμήμα Στατιστικών Τουρισμού 
της Δ/νσης Διανεμητικού Εμπορίου και Υπηρεσιών της 
Γ.Γ.ΕΣΥΕ εντός του έτους 1999, με περίοδο αναφοράς τα 
έτη 1996, 1997 και1998. 

2. Σκοπός των ερευνών αυτών είναι η συλλογή στοιχεί¬ 
ων με τα γενικά χαρακτηριστικά των ξενοδοχειακών επι¬ 
χειρήσεων και των εστιατορίων, καθώε επίσης, η συλλο¬ 
γή οικονομικών στοιχείων και στοιχείων απασχόλησης, ώ¬ 
στε να επιτευχθεί συγκρισιμότητα με τα αντίστοιχα 
στοιχεία των Κρατών Μελών της Ε.Ε. και να αξιολογηθούν 
οι κοινοτικές στατιστικές σχετικά με τη διάρθρωση, τις 
δραστηριότητες, την ανταγωνιστικό και τις επιδόσεις των 
επιχειρήσεων αυτών εντός της Ε.Ε. 

3, Οι έρευνες θα είναι δειγματοληπτικές και γεωγραφι¬ 
κά θα καλύψουντο σύνολο Χώρας σε επίπεδο ΝΙ/Γ5 II. 

Η επιλογή και η στρωματοποίηση του δείγματος θα εί¬ 
ναι, κατά περίπτωση τέτοια, ώστε να τηρούνται οι ανα¬ 
γκαίες συνθήκες που θα εξασφαλίζουν την αξιοπιστία των 
διαβιβαζομένων στην Ευρωπαϊκή Ένωση στοιχείων. 

Μονάδα στατιστικής παρακολούθησης ορίζεται η επι¬ 
χείρηση και θα ερευνηθούν οι επιχειρήσεις που ανήκουν 
στον Τίτλο Η «ξενοδοχεία κσι εστιατόρια» της Στατ. Ταξι¬ 
νόμησης ΝΑΟΕ Αναθ. 1 (κωδ.κλάδου 55,1 + —55,2 και 
55,3++55,4+55,5). 

Το σύνολο των μονάδων του δείγματος είναι 2.500 επι¬ 
χειρήσεις, έκτων οποίων 1.300 ξενοδοχειακές και 1.200 
εστιατόρια-μπαρ. 

Το μητρώο, στο οποίο θα βασιστεί η έρευνα, είναι το 
Μητρώο Επιχειρήσεων έτους 1995, το οποίο έχει καταρ¬ 
τίσει η ΕΣΥΕ από διοικητικές πηγές (Φ.Π.Α. κλπ.) και έχει 
ενημερώσει με νεότερα στοιχεία. 

Περίοδος αναφοράς των στοιχείων είναι τα έτη 1996, 
1997 κα 1998. Θα συμπληρώνεται ένα ερωτηματολόγιο 
για κάθε έτος αναφοράς των στοιχείων. 

4. Τα όργανα διενέργειας της έρευνας θα είναι: 
α. υπάλληλοι της Γ.Γ.ΕΣΥΕ, μόνιμοι και Ι.Δ., με δυνατό¬ 
τητα μετακίνησης εντός και εκτός έδρας και 
β. ιδιώτες-συνεργάτες, οι οποίοι θα απασχοληθούν κα¬ 
τά το στάδιο της συλλογής των στοιχείων. 

5.0 καθορισμός της αμοιβής των ιδιωτών-συνεργατών 
για την έρευνα αυτή θα καθορισθεί με νεότερη απόφαση 
των Υπουργών Εθνικής Οικονομίας και Οικονομικών και ο 
ορισμός τους θα γίνει με απόφαση τσυ Γεν. Γραμματέα 
της ΕΣΥΕ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 17 Μαΐου 1999 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΥΦΥΠ. ΟΙΚΟΝΟΜΙΚΩΝ 

Γ. ΠΑΠΑΝΤΩΝΙΟΥ Ν. ΧΡΙΣΤΟΔΟΥΛΑΚΗΣ 

ΑΝΑΠΤΥΞΗΣ 

Ε. ΒΕΝΙΖΕΛΟΣ 

-Φ- 

Αριθ. 7220/Γ-178 (4) 

Ανάθεση, έγκριση και προκήρυξη στατιστικών εργασιών 
και ερευνών στα πλαίσια του Προγράμματος Δράσης 
ΕϋΙΟΟΜ. 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΚΑΙΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α. του Ν.Δ. 3627/56 «περί οργανώσεως της ΕΣΥΕ» και 
των Π.Δ. 1143/80 «περί οργανισμού της ΕΣΥΕ» και 532/91 
«περί οργανισμού της Γ.Γ.ΕΣΥΕ». 

β. του Ν. 1558/85 «περί Κυβερνήσεως και Κυβερνητι¬ 
κών Οργάνων του άρθρου 27 του Ν. 2081/92 και του άρ¬ 
θρου 1 του Ν. 2469/1997. 

γ. του άρθρου 9 του Ν. 2392/96 «πρόσβαση της Γ ενικής 
Εθνικής Στατιστικής Υπηρεσίας της Ελλάδος (Γ.Γ.ΕΣΥΕ) 
σε διοικητικές πηγές και διοικητικά αρχεία, Επιτροπή Στα¬ 
τιστικού Απορρήτου, ρύθμιση θεμάτων διενέργειας απο- 
γραφών και στατιστικών εργασιών, καθώς και θεμάτων 
της Γ.Γ.ΕΣΥΕ» 

δ. του άρθρου 22του Ν. 2362/95 «περί Δημοσίου Λογιστι¬ 
κού Ελέγχου των δαπανών του Κράτους και άλλες διατάξεις» 
ε. την απόφαση αριθ. 1107147/1239/006Α74-10-96 
του Υπουργού Οικονομικών με θέμα: «Ανάθεση αρμοδιο¬ 
τήτων του Υπουργού Οικονομικών στους Υφυπουργούς 
Οικονομικών» 


2. Τις συμφωνίες χρηματοδότησης, οι οποίες έχουν συ- 
ναφθεί ιιεταξύ της Γ.Γ.ΕΣΥΕ και του Στατιστικού Γ ραφεί¬ 
ου των Ευρωπαϊκών Κοινοτήτων (ΕΙΙΗ03ΤΑΤ), με αριθ¬ 
μούς: 

8531033, ύψους 20.000 ΕΟυ το οποίο αναφέρεται στη 
διενέργεια έρευνας ενδοεπιχειρησιακού εμπορίου και 

85310377 ύψους 7.000 ΕΟΙΙ, το οποίο αναφέρεται στην 
παραγωγή στατιστικών εμπορίου από ξένες επιχειρήσεις 
εγκατεστημένες στην Ελλάδα, με τη χρήση του μητρώου 
των επιχειρήσεων αυτών 

3. Το γεγονός ότι από τις διατάξεις αυτής της απόφα¬ 
σης προκαλείται δαπάνη σε βάρος του τακτικού προϋπο¬ 
λογισμού) της Γ.Γ.ΕΣΥΕ (ειδ. φορέας 13-610 και ΚΑΕ 
5354) συνολικού ύψους 27.000 ΕΟΙΙ (9.000.000 δρχ. πε¬ 
ρίπου) για το οικονομικό έτος 1999. 

Η ανωτέρω δαπάνη θα καλυφθεί εξ ολοκλήρου από εμ¬ 
βάσματα της Ε.Ε.. τα οποία θα σταλούν στο λογαριασμό 
της Γ.Γ.ΕΣΥΕ στην Τράπεζα της Ελλάδος, σύμφωνα με 
την κοινή απόφαση των Υπουργών Συντονισμού και Οικο¬ 
νομικών 9611/3860/3-4-80 ιιε θέιια: «Εμφάνιση δοσολη¬ 
ψιών του Ελληνικού Δημοσίου μετά των Ευρωπαϊκών Κοι¬ 
νοτήτων» και μέσω του Υπολόγου Συμψηφισμού θα εγ- 
γραφούν στον Προύπολογισιιό της Γ.Γ.ΕΣΥΕ (ειδ. 
φορέας 13-610 και ΚΑΕ 5354). 

4. Την σχετική εισήγηση με αριθ. Η-528/16-2-1999 της 
Δ/νσης Βιομηχανίας και Εξωτερικού Εμπορίου και τη σύμ¬ 
φωνη γνώμη της Δ/νσης Μεθοδολογίας κα Προγράμμα¬ 
τος της Γ.Γ.ΕΣΥΕ, αποφασίζουμε 

1 .α. Αναθέτουμε στη Δ/νση Βιομηχανίας και Εξωτερι¬ 
κού Εμπορίου της Γ.Γ.ΕΣΥΕ τη διενέργεια των εργασιών 
και ερευνών ποι) προβλέπονται στο Πρόγραμμα Δράσης 
ΕϋΙΟΟΜ. 

β. Εγκρίνουμε και προκηρύσσουμε την πραγματοίηση 
των ανωτέρω εργασιών και ερευνών από τη Δ/νση Βιομη¬ 
χανίας και Εξωτερικού Εμπορίου της Γ.Γ.ΕΣΥΕ εντός του 
έτους 1999. 

7 Οι εργασίες και έρευνες του Προγράμματος Δράσης 
ΕϋΙΟΟΜ, όπως αυτές περιγράφονται στις συμφωνίες 
χρηματοδότησης, οι οποίες μνημονεύονται στο εδάφιο 2 
του σκεπτικού της Απόφασης, είναι οι εξής: 

Συμβόλαιο αριθ. 8531033 

Διεγέργεια έρευνας ενδοεπιχειρησιακού εμπορίου 

- ενημέρωση του μητρώου των πολυεθνικών επιχειρή¬ 
σεων και επιλογή του δείγματος 

- συλλογή στοιχείων και επεξεργασία αυτών 

- περιγραφή των αποτελεσμάτων της έρευνας 

- ανάλυση και παρουσίαση των αποτελεσμάτων της έ¬ 
ρευνας, σύνταξη εκθέσεως και αποστολή των δεδομένων 
στη ΕϋΒΟδΤΑΤ 

Συμβόλαιο αριθ. 8531037 

Παραγωγή στατιστικών από ξένες επιχειρήσεις εγκα¬ 
τεστημένες στην Ελλάδα, με χρήση του μητρώου των ε¬ 
πιχειρήσεων αυτών 

- προσδιορισμός των τομέων οικονομικής δραστηριό¬ 
τητας, στον οποίο ανήκουν οι ξένες επιχειρήσεις που βρί¬ 
σκονται στην Ελλάδα 

- μελέτη του τύπου των εμπορικών συναλλαγών των α¬ 
νωτέρω επιχειρήσεων και σύγκριση με αυτόν των Ελληνι¬ 
κών επιχειρήσεων 

- αξιολόγηση των δεδομένων και σύνταξη σχετικής εκ¬ 
θέσεως 

3. Σκοπός των ερευνών και εργασιών αυτών είναι η κα¬ 
τάρτιση μητρώου των ξένων επιχειρήσεων που είναι ε- 

γκατεστημένες στην Ελλάδα, η μελέτη των χαρακτητρι- 
στικών τους, όπως και η μελέτη της δυνατότητας παρα¬ 
γωγής στατιστικών εμπορίου από το χώρο των επιχειρή¬ 
σεων αυτών, ώστε να δημιουργηθεί ένα κοινό πλαίσιο γία 
την αξιολόγηση των κοινοτικών στατιστικών κα να επιτευ¬ 
χθεί συγκρισιμότητα με τα αντίστοιχα στοιχεία των υπο¬ 
λοίπων Κρατών-Μελών της Ε.Ε. 

4. Οι ανωτέρω εργασίες και έρευνες θα διενεργηθούν 
εντός του τρέχοντος έτους κα θα ολοκληρωθούν έως την 
31η Δεκεμβρίου 1999. 

Στις ανωτέρω εργασίες και έρευνες θα λάβουν μέρος: 

- υπάλληλοι της Γ.Γ.ΕΣΥΕ, μόνιμοι και με σύμβαση Ι.Δ., 
οι οποίοι θα εργασθούν κα πέραν του κανονικού και του 
συνήθους υπερωριακού ωραρίου εργασίας των Δημο¬ 
σίων Υπηρεσιών: 

- ιδιώτες-συνεργάτες, κατά το στάδιο της συλλογής 
στοιχείων και 

- υπάλληλοι, άλλων Δημοσίων Υπηρεσιών. 

5.0 ορισμός των ανωτέρω οργάνων θα γίνει με απόφα¬ 
ση του Γενικού Γραμματέα της ΕΣΥΕ κα η αμοιβή αυτών 
θα καθορισθεί με νεότερη απόφασή μας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 17 Μαΐου 1999 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΥΦΥΠ. ΟΙΚΟΝΟΜΙΚΩΝ 

Γ. ΠΑΠΑΝΤΩΝΙΟΥ Ν. ΧΡΙΣΤΟΔΟΥΛΑΚΗΣ 

-*- 

Αριθ. 2/31342/0022 (5) 

Καθορισμός αμοιβής για πλήρη απασχόληση του Προέ¬ 
δρου του Διοικητικού Συμβουλίου ΟΑΣΠ. 

ΟΙ ΥΠΟΥΡΓΟΙ ΟΙΚΟΝΟΜΙΚΩΝ 
ΚΑΙ ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 
ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις του δευτέρου και τετάρτου εδαφίου της 
παρ. 6 του άρθρου 3 του Ν. 1349/83 «Σύσταση Οργανι¬ 
σμού Αντισεισμικού Σχεδιασμού και προστασίας (ΟΑΣΠ) 
και άλλες διατάξεις (ΦΕΚ 52 Α) σε συνδυασμό με τις δια¬ 
τάξεις του άρθρου 32 παρ. 18 του Ν. 2190/94 (ΦΕΚ 28Α) 
και του άρθρου 4 του Ν. 2198/94 (ΦΕΚ 43Α). 

2. Τις διατάξεις της παρ. 2 του άρθρου 22 του Ν. 
2362/95 «περί Δημοσίου λογιστικού Ελέγχου δαπανών 
του Κράτους και άλλες διατάξεις» (ΦΕΚ 247 Α). 

3. Τις διατάξεις του νέου άρθρου 29Α του Ν. 1558/85 
«Κυβέρνηση και Κυβερνητικά Όργανα» (ΦΕΚ 13Α) που 
προστέθηκε στον παραπάνω Νόμο με τις διατάξεις του 
άρθρου 27 του Ν. 2081/92 (ΦΕΚ 154 Α) όπως αντικατα- 
στάθηκεμετοάρθρο 1 παρ. 2ατου Ν. 2469/97 (ΦΕΚ38Α). 

4. Τις διατάξεις του άρθρου 40 του Ν. 849/78 (ΦΕΚ 
232/Α"). 


5. Την αριθμ. Δ16γ/03/463/Γ/10.12.98 απόφαση συ¬ 
γκρότησης του Διοικητικού Συμβουλίου του ΟΑΣΠ. 

6. Την αριθμ. Δ16γ/643/5/480/Γ/29.12.98 απόφαση ανά¬ 
θεσης αρμοδιοτήτων στον Πρόεδρο του Διοικητικού Συμ¬ 
βουλίου, στον Δ/ντή και σ’ άλλα όργανα του ΟΑΣΠ (ΦΕΚ 
1321/Β/31.12.98). 

7. Την αριθμ. Δ16γ/05/140/Γ/14.4.99 (ΦΕΚ 455/Β/ 
26.4.99) απόφαση έγκρισης πλήρους απασχόλησης Προ¬ 
έδρου του Διοικητικού Συμβουλίου του ΟΑΣΠ. 

8. Το γεγονός ότι από τις διατάξεις της απόφασης αυ¬ 
τής προκαλείται δαπάνη σε βάρος του προϋπολογισμού 
του ΟΑΣΠ ύψους 11.000.000 δρχ. για το οικονομικό έτος 
1999 και για καθένα από τα επόμενα οικονομικά έτη προ- 
βλέπεται ότι θα κυμανθεί στις 13.200.000 δρχ. περίπου. Η 
ανωτέρω δαπάνη θα βαρύνει τις πιστώσεις του ΚΑΕ 0211 
του προϋπολογισμού του ΟΑΣΠ οικονομικού έτους 1999. 

9. Το γεγονός ότι ο Πρόεδρος του Δ.Σ. του ΟΑΣΠ είναι 
μόνιμος υπάλληλος του μετοχικού Ταμείου Πολιτικών Υ¬ 
παλλήλων. 

10. Την αριθμ. Δ17α/03/99/Φ.2.2.1/29.10.96 απόφαση 
«Ανάθεση αρμοδιοτήτων Υπουργού ΠΕΧΩΔΕ στους Υφυ¬ 
πουργούς ΠΕΧΩΔΕ Χρίστο Βερελή και Θεόδωρο Κολιο- 
πάνο» (ΦΕΚ 1006 Β'). 

11. Την αριθμ. 1107147/1239/0006/4.10.96 απόφαση 
«Ανάθεση αρμοδιοτήτων του Υπουργού Οικονομικών 
στους Υφυπουργούς Οικονομικών» (ΦΕΚ 922/Β'), απο¬ 
φασίζουμε: 

Καθορίζουμε την αμοιβή του Προέδρου του Διοικητικού 
Συμβουλίου του Οργανισμού Αντισεισμικού Σχεδιασμού 
και Προστασίας (ΟΑΣΠ) Βασιλείου Ανδριανάκη, Πολιτι¬ 
κού Μηχανικού για την πλήρη απασχόλησή του στον Ο¬ 
ΑΣΠ στο ποσό των δρχ. ένα εκατομμύριο εκατό χιλιάδες 
(1.100.000) κατά μήνα. 

Στον ανωτέρων κατά το χρονικό διάστημα που θα ασκεί 
τα καθήκοντα του Προέδρου δεν θα καταβάλλονται οι α¬ 
ποδοχές της οργανικής του θέσης ως υπαλλήλου του Με¬ 
τοχικού Ταμείου Πολιτικών Υπαλλήλων. 

Η ασφάλιση του παραπάνω θα εξακολουθήσει να γίνε¬ 
ται στα Ασφαλιστικά Ταμεία που ασφαλιζόταν πριν την α¬ 
νάθεση καθηκόντων πλήρους απασχόλησης στον ΟΑΣΠ 
με υποχρέωσης του να καταβάλλει τα ποσά που κατέθε¬ 
σε τον τελευταίο μήνα πριν την ανάθεση αυτή (Μάρτιος 
1999) προσαυξανόμενα κάθε φορά με τις νόμιμα καθορι¬ 
ζόμενες ποσοστιαίες αυξήσεις αυτών των ασφαλίστρων. 

Η ισχύς της απόφασης αυτής αρχίζει την 11 Μαρτίου 
1999 ημέρα ημερομηνία έναρξης ισχύος της έγκρισης 
της πλήρους απασχόλησης του εν λόγω Προέδρου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 10 Μαΐου 1999 

ΟΙ ΥΦΥΠΟΥΡΓΟΙ 

ΟΙΚΟΝΟΜΙΚΩΝ ΠΕΡΙΒΑΛΛΟΝΤΟΣ. ΧΩΡ. & ΔΗΜ. ΕΡΓΩΝ 

ΝΙΚ. ΧΡΙΣΤΟΔΟΥΛΑΚΗΣ ΧΡΙΣΤΟΣ ΒΕΡΕΛΗΣ 

